ไฟแนนซ์ทูเดย์
&#8216;ข้อเสนอแนะเพียงไม่กี่คำ อาจช่วยเตือนสติเราจากหลุมพรางของชีวิตได้&#8217;
26 มี.ค. 2556

‘ข้อเสนอแนะเพียงไม่กี่คำ อาจช่วยเตือนสติเราจากหลุมพรางของชีวิตได้’
...จุ๊อย่าเอ็ดไป เรื่องราวการแก้ไขปัญหาหนี้เสีย และการเพิ่มทุนของธนาคารอิสลามแห่งประเทศไทยที่กำลังสุ่มเสี่ยงว่าขัดกับกฎหมายและมีการปล่อยกู้หลายบริษัทเกี่ยวพันกับใครต่อใครในตระกูลใหญ่ ได้ส่งผลให้รัฐมนตรีที่เคยดีกัน แค่มองตาก็รู้เท้า ต้องหมางเมินจนไม่มองหน้ากันไปแล้วครับพี่น้องครับ ม่ายรุว่า มีอะไรมาปิดหูปิดตา
...ปัญหาของค่าเงินบาทที่กระโดดแข็งค่าพรวดพราดตั้งแต่ต้นปี 5% เข้าไปแล้ว ไม่เพียงแต่ผู้ส่งออกนำเข้าเท่านั้นที่หน้าตาตื่น เพราะปรับตัวไม่ทันจนหลายคนต้นทุนหาย กำไรหด 
...ผอ.อู้สมชัย สัจจพงษ์ ผู้อำนวยการสำนักงานเศรษฐกิจการคลัง (สศค.) กรรมการแบงก์ชาติก็เต้นไม่แพ้กัน สั่งลูกน้องเฝ้าติดตามการเคลื่อนไหวของค่าเงินบาทเทียบกับค่าเงินภูมิภาคแบบใกล้ชิด
เพราะ ผอ.อู้ ประเมินว่า ค่าเงินบาทที่แข็งค่าขึ้นทุก 1% จะกระทบการส่งออกให้ลดลง 0.3% ถ้าแข็งมา 5% แล้วไม่ทำอะไร การส่งออกของไทยก็เดี้ยง
ว่าแต่ว่า ตัวเลขที่ สศค.เขาประเมินไว้นั้น ค่าเงินบาทของไทยในปีนี้ยืนอยู่โน่นพี่น้อง 28.70-30.70 บาท/เหรียญสหรัฐ ค่าเฉลี่ยกลาง 29.70 บาท/เหรียญสหรัฐ